**Ministru kabineta noteikumu projekts**

**“Noteikumi par valsts nodevas apmēru un maksāšanas kārtību par ūdens resursu lietošanas atļauju” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Noteikumi par valsts nodevas apmēru un maksāšanas kārtību par ūdens resursu lietošanas atļaujas izsniegšanu” (turpmāk – Noteikumu projekts) sagatavošanas mērķis ir precizēt kārtību, kādā veic nodevas maksājumu, kā arī noteikt un precizēt nodevas apmēru par ūdens resursu lietošanas atļaujas izsniegšanu un pārskatīšanu.  Noteikumu projekts pilnveidos nodevas maksāšanas kārtību un nodrošinās atbilstoša nodevas apmēra noteikšanu.  Noteikumu projekts stājas spēkā 2022. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ūdens apsaimniekošanas likuma 21. panta 2.2 daļa.  Noteikumu projekts nepieciešams, lai noteiktu un precizētu valsts nodevas apmēru, kā arī precizētu tās maksāšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Pastāvošais tiesiskais regulējums un problēmas*  No 2022. gada 1. janvāra saskaņā ar Ūdens apsaimniekošanas likuma 21. panta 2.2 daļu jāpiemēro valsts nodeva arī par ūdens resursu lietošanas atļaujas pārskatīšanu. Ievērojot minēto, nepieciešams noteikt valsts nodevas apmēru.  Saskaņā ar spēkā esošo Ministru kabineta 2011. gada 21. jūnija noteikumu Nr. 469 “Noteikumi par valsts nodevas apmēru un maksāšanas kārtību par ūdens resursu lietošanas atļaujas izsniegšanu” (turpmāk – MKN 469) 2. punktu valsts nodevas apmērs par ūdens resursu lietošanas atļaujas izsniegšanu ir 78,26 *euro*. Vides aizsardzības un reģionālās attīstības ministrija (turpmāk – VARAM) ir konstatējusi, ka nav veikta nodevas par ūdens resursu lietošanas atļaujas izsniegšanu pārskatīšana kopš 2011. gada. Vienlaikus ir pieaugušas uzraudzības (kontroles) izmaksas, un esošās valsts nodevas apmērs nav samērojams ar šī brīža dokumentācijas sagatavošanas un uzraudzības izmaksām. Ievērojot minēto, nepieciešams pārskatīt valsts nodevas apmēru par ūdens resursu lietošanas atļaujas izsniegšanu. Papildus, ievērojot ūdens resursu lietošanas atļaujas izsniegšanas specifiku un nepieciešamo resursu apjomu uzraudzības nodrošināšanai, nepieciešams izdalīt divus valsts nodevas objektus – ūdens resursu lietošanas atļauja virszemes un pazemes ūdeņu ieguvei un ūdens resursu lietošanas atļauja hidrotehnisko būvju (t.sk. hidroelektrostaciju hidrotehnisko būvju) darbībai, ja būves izmanto saimnieciskās darbības veikšanai nepieciešamās ūdens noteces režīma un parametru regulēšanai.  Saskaņā ar MKN 469 3. punktu valsts nodevu par ūdens resursu lietošanas atļaujas saņemšanu maksā pirms atļaujas saņemšanas. Attiecīgi ir noteikts, ka nodeva maksājama pirms pakalpojuma dokumenta (atļaujas) sagatavošanas, kas ir neviennozīmīgi interpretējams. Šādā redakcijā norma var tikt tulkota gan kā prasība valsts nodevas maksājumu veikt pirms tiek uzsākta pakalpojuma sniegšana, gan tad, kad pakalpojuma dokuments ir sagatavots. Tomēr, ja valsts nodevas apmaksa netiek veikta vienlaikus ar iesnieguma iesniegšanu vai pirms tam, Valsts vides dienests (turpmāk – VVD) nevar precīzi uzskaitīt pakalpojumu izpildes termiņu, jo tā izpildi nevar noslēgt gadījumos, kad pakalpojumu saņēmēji kavējas ar valsts nodevas apmaksu. Ievērojot minēto, jānoteic, ka valsts nodevas apmaksa veicama pirms iesnieguma ūdens resursu lietošanas atļaujas saņemšanai iesniegšanas.  Saskaņā ar MKN 469 3.1. un 3.2. apakšpunktu valsts nodevu maksā:   * ar kredītiestādes vai citas iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē; * ar maksājumu karti VVD, izmantojot bezskaidras naudas norēķinu (ar pārskaitījumu).   VARAM ir konstatējusi, ka nav paredzēta iespēja valsts nodevu apmaksai izmantot tiešsaistes maksājuma pakalpojumu VVD e-pakalpojumu portālā. Ievērojot minēto, jānoteic, ka valsts nodevas apmaksu var veikt, izmantojot tiešsaistes maksājuma pakalpojumu VVD e-pakalpojumu portālā elektroniskā formā.  *Noteikumu projekta mērķis un būtība*  Noteikumu projekta mērķis ir precizēt valsts nodevas maksāšanas kārtību, kā arī noteikt un precizēt valsts nodevas apmēru par ūdens resursu lietošanas atļauju.  Ar Noteikumu projektu:  MKN 469 2. punktā noteiktais valsts nodevas apmērs tiek precizēts, sadalot to divos valsts nodevu objektos un paaugstinot nodevas apmēru. Par ūdens resursu lietošanas atļauju virszemes un pazemes ūdeņu ieguvei turpmāk paredzēta nodeva 150,00 *euro* apmērā līdzšinējo 78,26 *euro* vietā, tikmēr par ūdens resursu lietošanas atļauju hidrotehnisko būvju (t. sk. hidroelektrostaciju hidrotehnisko būvju) darbībai, ja būves izmanto saimnieciskās darbības veikšanai nepieciešamās ūdens noteces režīma un parametru regulēšanai – 450,00 *euro* apmērā līdzšinējo 78,26 *euro* vietā. Jaunais nodevas apmērs noteikts, pamatojoties uz VVD aprēķiniem par uzraudzības funkciju izpildi. VVD laikā no 2020. gada decembra līdz 2021. gada augustam veicis hronometrāžu, kuras laikā mērīja patērēto laiku (stundās) un aprēķināja izmaksas (ekspertīzes un inspekcijas) ūdens resursu lietošanas atļaujas virszemes un pazemes ūdeņu ieguvei un ūdens resursu lietošanas atļaujas hidrotehnisko būvju (t. sk. hidroelektrostaciju hidrotehnisko būvju) darbībai, ja būves izmanto saimnieciskās darbības veikšanai nepieciešamās ūdens noteces režīma un parametru regulēšanai, sagatavošanai. Hronometrāžas ietvaros secināts, ka valsts nodevas apmērs par atļauju virszemes un pazemes ūdeņu ieguvei paaugstināms par 92 %, tikmēr par atļaujas hidrotehnisko būvju (t. sk. hidroelektrostaciju hidrotehnisko būvju) darbībai – par 475 %. Valsts nodevas apmēra palielinājums un ieņēmumi stiprinās ūdens resursu lietošanas uzraudzības funkciju izpildi.  Noteikumu projekta 2. punktā tiek arī paredzēts valsts nodevas apmērs par ūdens resursu lietošanas atļaujas pārskatīšanu. Ievērojot VVD veiktās hronometrāžas rezultātus, tiek noteikts, ka par ūdens resursu lietošanas atļaujas pārskatīšanu maksājama valsts nodeva 75 % apmērā no noteiktās valsts nodevas apmēra.  Tiek paredzēts, ka valsts nodevu par ūdens resursu lietošanas atļauju maksā pirms iesnieguma iesniegšanas. Minētais risinās problēmu ar valsts nodevas kavētu apmaksu. Šādā gadījumā VVD darbiniekiem vairs nebūs papildu slogs atgādināt iesniedzējam par nodevas apmaksu, kā arī vairs nebūs nepieciešams vairākkārt pārbaudīt vai nodevas maksājums ir veikts.  Papildus tiek paredzēta iespēja valsts nodevas apmaksai izmantot tiešsaistes maksājuma pakalpojumu VVD informācijas sistēmā. Minētais optimizēs VVD materiālo un cilvēku resursu izmantošanu, akcentējot attālināto elektronisko pakalpojumu izmantošanu, ievērojot to, ka Eiropas Reģionālā attīstības fonda projekta “Valsts vides dienesta informācijas sistēmas “TULPE” pilnveide” ietvaros ir nodrošināta valsts nodevu apmaksa tiešsaistē VVD e-pakalpojumu portālā.  Atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktam grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Ievērojot, ka grozījumi MKN 469 pārsniegtu 50 %, tiek izdots jauns normatīvais akts. Papildus paredzēts, ka spēku zaudēs MKN 469. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VVD. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas saņemt vai pārskatīt ūdens resursu lietošanas atļauju, VVD. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam kopumā būs pozitīva ietekme uz vidi un cilvēku veselību, jo papildu ieņēmumi stiprinās vides uzraudzības funkciju izpildi.  Noteikumu projekta paredzama arī pozitīva ietekme uz uzņēmējdarbības vidi, tai skaitā uz maziem, vidējiem uzņēmumiem, mikrouzņēmumiem un jaunuzņēmumiem, jo tas veicinās iespēju izmantot elektroniskos pakalpojumus un nodrošinās ērtāku nodevas apmaksu.  Noteikumu projektam nav ietekmes uz konkurenci, nevalstiskajām organizācijām, Nacionālā attīstības plāna rādītājiem mikrolīmenī vai makrolīmenī.  Sabiedrības mērķgrupām un institūcijām Noteikumu projekta tiesiskais regulējums nemaina tiesības un pienākumus, kā arī veicamās darbības.  Paredzams finansiālā sloga pieaugums personām kuras vēlas saņemt vai pārskatīt ūdens resursu lietošanas atļauju. Finansiāla sloga pieaugums personām, kuras vēlas saņemt vai pārskatīt ūdens resursu lietošanas atļauju, paredzams 2 567 *euro* apmērā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.  gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | 10 671 | 0 | 10 671 | ***+******2 567*** | 10 671 | ***+ 2 567*** | ***+******2 567*** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | 10 671 | 0 | 10 671 | ***+******2 567*** | 10 671 | ***+******2 567*** | ***+******2 567*** |
| **1.2. valsts speciālais budžets** | 0 | 0 | 0 | 0 | 0 | 0 | 0 |
| **1.3. pašvaldību budžets** | 0 | 0 | 0 | 0 | 0 | 0 | 0 |
| **2. Budžeta izdevumi** | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | 0 | 0 | x | ***2 567*** | x | ***2 567*** | ***2 567*** |
| 3.1. valsts pamatbudžets |  |  | x | ***2 567*** | x | ***2 567*** | ***2 567*** |
| 3.2. speciālais budžets |  | 0 | 0 | 0 | 0 | 0 | 0 |
| 3.3. pašvaldību budžets |  |  |  | 0 |  | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| **5. Precizēta finansiālā ietekme** | x | 0 | x | ***2 567*** | x | ***2 567*** | ***2 567*** |
| 5.1. valsts pamatbudžets |  | ***2 567*** | ***2 567*** | ***2 567*** |
| 5.2. speciālais budžets | 0 | 0 | 0 |  |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Plānoto ieņēmumu aprēķins iekļauts zemāk tabulā:   |  |  |  |  | | --- | --- | --- | --- | | **Atļauja** | **Nodevas apmērs, *euro*** | **Dokumentu skaits gadā\*** | **Paredzētie ieņēmumi, *euro*** | | Ūdens resursu lietošanas atļauja (urbumi) | 150,00 | 44 | 6 600 | | Pārskatīta ūdens resursu lietošanas atļauja (urbumi) | 112,50 | 39 | 4 388 | | Ūdens resursu lietošanas atļauja (HES) | 450,00 | 2 | 900 | | Pārskatīta ūdens resursu lietošanas atļauja (HES) | 337,50 | 4 | 1 350 |   \* Atbilstoši VVD statistikai par izsniegto dokumentu skaitu 2018.-2020. gadā[[1]](#footnote-1). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav. | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Saistītie tiesību aktu projekti | Noteikumu projekts virzāms vienlaicīgi ar grozījumiem Ūdens apsaimniekošanas likumā. |
| Atbildīgā institūcija | VARAM. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2021. gada 2. septembrī publicēts VARAM tīmekļvietnē [www.varam.gov.lv](http://www.varam.gov.lv), sadaļās “Normatīvo aktu projekti vides aizsardzības jomā” un “Paziņojumi par līdzdalības iespējām attīstības plānošanas dokumenta vai tiesību akta izstrādes procesā”, kā arī Valsts kancelejas tīmekļvietnē [www.mk.gov.lv](http://www.mk.gov.lv), sadaļā “Ministru kabineta diskusiju dokumenti”, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Anotācijas sadaļa papildināta pēc sabiedrības viedokļu un komentāru saņemšanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VVD. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Gāga 67026518

kristine.gaga[@varam.gov.lv](mailto:ilze.donina@varam.gov.lv)

1. Statistika pieejama: <https://www.vvd.gov.lv/lv/statistika> [↑](#footnote-ref-1)